Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: a 29/1999. (VII. 6.) OM rendelethez
Paragraph Index: 957

6. Az ismeretek ellenőrzési rendszere Az ellenőrzési rendszer az intézményi tantervben előírt — részben egymásra épülő, részben egymástól független aláírások, gyakorlati jegyek megszerzéséből, vizsgákból — beszámolók, kollokviumok, szigorlatok —, valamint tréningeken való részvételből, szakmai gyakorlatok teljesítéséből, szakdolgozat elkészítéséből és a záróvizsga letételéből tevődik össze. 6.1. Kötelező szigorlatok: — szakértők módszertana, — programkészítés módszertana. 6.2. Szakdolgozat A szakdolgozat a szakképzettségnek megfelelően választott probléma megoldása, amelynek elkészítésével a hallgató bizonyítja, hogy tájékozott a tananyagon túlmenően a hazai és nemzetközi szakirodalomban, képes ismereteinek alkotó alkalmazására. 6.3. Záróvizsga 6.3.1. A záróvizsgára bocsátás feltételei: — az előírt szigorlatok, kollokviumok, gyakorlatok eredményes teljesítése, — a gyakorlatok minősített dokumentumainak benyújtása, — a szakdolgozat elkészítése, benyújtása. 6.3.2. A záróvizsga részei: — a szakmai tárgyakat átfogó, komplex szóbeli vizsga, — a szakdolgozat megvédése. 6.3.3. A záróvizsga eredménye A szóbeli vizsgára adott érdemjegy, valamint a szakdolgozat és annak megvédésére adott egy érdemjegy egészre kerekített számtani átlaga. 1999/61. szám A szociális és családügyi miniszter 2/1999. (VII. 6.) SzCsM rendelete a szakértői működéssel összefüggő egyes kérdéseknek a Szociális és Családügyi Minisztérium ügykörét érintő szakterületeken való szabályozásáról

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes